《雄县城南潦水成湖渡二十馀里》
明代·程敏政

雄县城南初问津，一片湖光青镜匀。橹声幽轧颇清耳，帆尾招镜如唤人。

江南路景或转徙，冀北征夫多苦辛。扣舷笑欲问河伯，海水桑田今几春。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。